Document ID: 32006R0426

PADOMES REGULA (EK) Nr. 426/2006
(2006. gada 9. marts),
ar kuru groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 26. pantu,
ņemot vērā Komisijas priekšlikumu,
tā kā:
(1)
Kombinētajā nomenklatūrā Padomes Regulas (EEK) Nr. 2658/87 (1) I pielikumā neatkarīgi un uz nenoteiktu laiku ir apturēta muitas nodokļu iekasēšana attiecībā uz konkrētu veidu precēm 27. nodaļā gadījumos, kad tās paredzētas specifiskiem procesiem, ar noteikumu, ka izpildīti konkrēti nosacījumi, kas paredzēti Komisijas Regulā (EEK) Nr. 2454/93 (1993. gada 2. jūlijs), ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (2).
(2)
Šo atbrīvojumu uz šo brīdi nevar izmantot attiecībā uz konkrētu veidu otrreizējai pārstrādei paredzētām atkritumeļļām, kas klasificētas ar KN kodu 2710 99 00.
(3)
Ar atkritumeļļu otrreizēju pārstrādi saistītu vides aizsardzības apsvērumu dēļ atkritumeļļām un eļļām, kas ietilpst tajā pašā grupā, būtu jāpiemēro tā pati tarifu kārtība ar noteikumu, ka ir izpildīti visi tehniskie un juridiskie nosacījumi. Tāpēc tas ir Kopienas interesēs neatkarīgi un uz nenoteiktu laiku apturēt muitas nodokļus šādiem produktiem.
(4)
Tādējādi attiecīgi būtu jāgroza Regula (EEK) Nr. 2658/87.
(5)
Ar šo regulu izdarītie grozījumi jāsāk piemērot tajā pašā dienā, kad sāk piemērot kombinēto nomenklatūru 2006. gadam, kas noteikta ar Komisijas Regulu (EK) Nr. 1719/2005 (3), šai regulai būtu jāstājas spēkā nekavējoties, un to būtu jāpiemēro no 2006. gada 1. janvāra,
IR PIEŅĒMUSI ŠO REGULU.
1. pants
Regulas (EEK) Nr. 2658/87 I pielikuma otrajā daļā (Muitas nodokļu tabula) V iedaļā 27. nodaļā ierakstu KN koda 2710 99 00 trešajā slejā groza šādi:
“3,5 (4)
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2006. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 9. martā

Labels: 3
15
20